สวัสดีค่ะ หนูสงสัยว่าหลายปีก่อนไปตรวจเลือดแล้วค่าเลือดปกติแต่เมื่อเดือนกรกฎาคมปีที่แล้ว ไปตรวจค่าเลือดคือ HCT32 MVC61 คือเป็นโรคเลือดจางรึเปล่าคะ เกี่ยวกับที่เราไม่ค่อยกินข้าวมั้ยคะช่วงก่อนตรวจกินข้าววันละมื้อ ขอบค่ะ
สวัสดีค่ะ ค่า Hematocrit (HCT) หรือค่าความเข้มข้นของเม็ดเลือดแดง ค่าปกติในผู้ใหญ่เพศหญิงจะอยู่ที่ 36%-48% ซึ่งในกรณีของ ถือว่าต่ำกว่าปกติเล็กน้อยส่วนค่า MCV คือค่าขนาดปริมาตรของเม็ดเลือดแดงโดยเฉลี่ย ค่าปกติ คือ 80-100 fl ซึ่งในกรณีของ ถือว่าต่ำกว่าปกติสาเหตุที่ทำให้มีทั้งค่า HCT และ MCV ต่ำกว่าปกติ ได้แก่ ร่างกายได้รับธาตุเหล็กไม่เพียงพอ หรือเป็นพาหะของโรคธาลัสซีเมียอยู่ ดังนั้น หากเคยมีผลตรวจเลือดที่ปกติมาก่อน ก็น่าจะเกิดจากการที่ร่างกายขาดธาตุเหล็กได้ แต่หากไม่เคยทราบว่าผลตรวจเลือดเคยผิดปกติหรือไม่ ก็ต้องตรวจเลือดเพิ่มเติมเพื่อแยกว่าเกิดจากสาเหตุใด และจะได้รับการรักษาให้ตรงสาเหตุค่ะ